কলাউজান দারুচ্ছুন্নাহ আলিম মাদ্রাসা
কলাউজান দারুচ্ছুন্নাহ আলিম মাদ্রাসা বাংলাদেশের চট্টগ্রাম জেলার লোহাগাড়া উপজেলার একটি উল্লেখযোগ্য আলিয়া মাদ্রাসা। মাদ্রাসাটি বাংলাদেশ মাদ্রাসা শিক্ষাবোর্ডের নিয়ন্ত্রাধীন এমপিও ভুক্ত আলিম মাদ্রাসা। মাদ্রাসাটি ১৯৬০ সালে মাওলানা কামাল উদ্দীন প্রতিষ্ঠা করেন। মাদ্রাসাটির দাখিল ও আলিম স্তর বাংলাদেশ মাদ্রাসা শিক্ষাবোর্ডের অধীনে রয়েছে। এই মাদ্রাসার ইআইআইএন নাম্বার হলো ১০৪৫৭৪ এবং এমপিও নাম্বার হলো ২১৮০৫২২০১। মাদ্রাসাটিতে ইসলামি শিক্ষার সমন্বয়ে পাঠদান করা হয়।একইসাথে সরকারী এমপিও ভুক্ত এই দ্বীনি শিক্ষা প্রতিষ্ঠানে সহশিক্ষা কার্যক্রম চালু আছে।মাদ্রাসার বর্তমান অধ্যক্ষের নাম মাওলানা আবুল কাশেম।